# Gyo

Gyo (ギョ, , lit. 'peix'), també titulat Gyo Ugomeku Bukimi (ギョ うごめく不気味, , lit. 'Peix: retorçat horrible') al Japó, és un manga seinen de terror escrit i il·lustrat per Junji Ito, publicat a Big Comic Spirits del 2001 al 2002. Shogakukan va recopilar els capítols en dos volums enquadernats del febrer al maig del 2002. La història gira al voltant d'una parella, Tadashi i Kaori, que lluiten per sobreviure contra una misteriosa horda de peixos morts vivents amb potes metàl·liques alimentats per una olor coneguda com a "pudor de mort". L'obra també conté un parell d'històries addicionals, titulades La tragèdia del pilar principal i El misteri de la falla d'Amigara. El 15 de febrer de 2012 se'n va emetre una adaptació en format anime per part d'Ufotable.
El 19 de juny de 2024 va sortir l'edició en català per part d'ECC.

## Publicació

Gyo va ser escrit i il·lustrat pel mangaka Junji Ito. En les seves pròpies paraules, la inspiració va venir de la pel·lícula de Steven Spielberg, Tauró: "[Steven Spielberg] va capturar magistralment l'essència de la por en la forma d'un tauró que menja humans. Jo vaig pensar que seria fins i tot millor capturar aquesta essència en un tauró que menja humans i que es mou igual de bé per terra com per mar". El manga, publicat per Shogakukan, es va publicar a la revista setmanal de manga Big Comic Spirits del 2001 al 2002. Shogakukan va recollir posteriorment els capítols en dos volums recopilatoris que van ser publicats de febrer de 2002 a maig de 2002. Als Estats Units, l'editorial VIZ Media va publicar els volums recopilatoris de la sèrie de setembre de 2003 a març de 2004. El 2015 es va anunciar la sortida d'una edició omnibus de la mateixa editorial. El 19 de juny de 2024 va sortir l'edició en català per part d'ECC.

## OVA

L'estudi Ufotable va produir-ne una adaptació en format OVA. Va ser dirigida per Takayuki Hirao mentre que el disseny de personatges va estar a càrrec de Takuro Takahashi. L'OVA havia de durar originalment només 30 minuts, però a mesura que s'anava produint, la durada es va allargar fins als 75. Originalment s'havia de publicar el 14 de desembre de 2011, però es va ajornar fins al 15 de febrer de 2012. En comparació amb el manga, hi ha alguns canvis com el protagonista, que a l'OVA és Kaori en comptes de Tadashi.
La pel·lícula va ser projectada a Londres al Prince Charles Cinema del 12 al 15 d'abril de 2012 com a part del Terracotta Far East Film Festival. Posteriorment va sortir a la venda l'OVA en DVD el 3 de setembre de 2012.

## Crítica

A França, va ser nominada al 37è Festival del Còmic d'Angulema. Katherine Dacey de Mangacritic va col·locar el manga al #1 del seu Favorite Spooky Manga list.
Pel primer volum, Carl Kimlinger d'Anime News Network va elogiar-ne el dibuix i l'estranya relació entre Tadashi i Kaori. Josephine Forune de Mania va puntuar el manga amb una A, exaltant l'art, especialment el detall dels escenaris. Fortune també va celebrar el ritme de la història tot i que va assenyalar que l'argument es contradiu.

## Referències

* ↑ «Gyo Horror Manga by Tomie's Junji Ito Gets Anime». Anime News Network, 02-03-2011. Arxivat de l'original el June 20, 2017. [Consulta: 3 març 2011].
* 1 2 «Gyo (Edició en català)». ECC. [Consulta: 10 juny 2024].
* ↑ «Into the Spiral - A Conversation with Japanese Horror Maestro Junji Ito». Arxivat de l'original el 2016-03-10. [Consulta: 7 agost 2020].
* ↑ «ギョ 1» (en japonès), 28-02-2002. [Consulta: 7 agost 2020].
* ↑ «ギョ ２» (en japonès), 17-11-2017. [Consulta: 7 agost 2020].
* ↑ «VIZ | VIZ MEDIA ANNOUNCES RELEASE OF DELUXE OMNIBUS EDITION OF JUNJI ITO’S HORROR SERIES GYO». [Consulta: 7 agost 2020].
* ↑ «Gyo Horror Manga by Tomie's Junji Ito Gets Anime (Update 3)» (en anglès). [Consulta: 7 agost 2020].
* ↑ «Naoko-san, Minori Scramble!, Gyo Anime Releases Slated» (en anglès). [Consulta: 7 agost 2020].
* ↑ «Gyo, Minori Scramble, Naoko-san Anime Delayed to February» (en anglès). [Consulta: 7 agost 2020].
* ↑ «Terracotta Festival Announces Full Line-Up».
* ↑ «Gyo: Tokyo Fish Attack! | Terracotta Distribution». Arxivat de l'original el 2020-08-10. [Consulta: 7 agost 2020].
* ↑ «Manga Nominated for Awards at Angouleme Comic Fest» (en anglès). [Consulta: 7 agost 2020].
* ↑ «My Favorite Spooky Manga « The Manga Critic», 29-10-2010. Arxivat de l'original el 29 de octubre de 2010. [Consulta: 7 agost 2020].
* ↑ «Gyo GN 1» (en anglès). [Consulta: 7 agost 2020].
* ↑ «Gyo Vol. #01 - Mania.com», 04-05-2014. Arxivat de l'original el 2014-05-04. [Consulta: 7 agost 2020].

## Enllaços externs

* Web oficial de l'anime (japonès)
* Gyo (català) a ECC Ediciones